Կալիֆոռնիայի ամերիկահայ բժշկական միություն

Կալիֆոռնիայի ամերիկահայ բժշկական միություն, հիմնվել է 1986 թվականին, Լոս Անջելեսում՝ հայ բժիշկների նախաձեռնությամբ։ Միության հետ համագործակցում են նաև հոգեբաններ, դեղագործներ։ Միությունը պարբերաբար կազմակերպում է անվճար բժշկական սպասարկում, առողջապահական հարցերի շուրջ հեռուստածրագրեր։ 1988 թվականին Հայաստանում տեղի ունեցած երկրաշարժից հետո զգալի օգնություն է ցույց տվել աղետյալներին, ուղարկել դեղորայք և սարքավորումներ, կառուցել առողջապահական կենտրոններ (ծրագրել է նաև Հայաստանում բացել շաքարախտի բուժման կենտրոն)։ Կազմակերպում է ակնաբույժների վերապատրաստում թե՝ Լոս Անջելեսում, թե՝ Հայաստանում։ Հրատարակում է “Newsletter” տեղեկատուն (1991 թվականից, անգլերեն)։ Սան Ֆրանցիսկոյում գործում է միության մասնաճյուղը։

Ամերիկահայ գիտական կազմակերպություններ
Ամերիկահայ բժիշկներ